สวัสดีค่ะ มีอาการเลือดออกจากช่องคลอดหลังจากประจำเดือนมา โดยประจำเดือนมาวันที่25-30 พฤษภาคม แล้วหยุด จากนั้นวันที่ 7-9 มิถุนายน มีเลือดออกมาจากช่องคลอด เป็นช่วง ๆ เหมือนเวลาประจำเดือนมา กลิ่นคล้ายประจำเดือน ไม่มีอาการคัน แสบ ตกขาวหรือปวดท้องน้อยร่วม เลือดที่ออกมามีสีจางกว่าประจำเดือนค่ะ ค่อนไปทางน้ำตาลอ่อน ๆ ตอนที่เลือดออกมาเหมือนเป็นประจำเดือน (ออกมาเป็นช่วงแต่ไม่ตลอดทั้งวัน) ตอนนี้หยุดไปแล้วค่ะ ปกติไม่เคยเป็นแบบนี้เลยค่ะ รู้สึกกังวลใจจะเป็นอะไรอันตรายไหมคะ (ประจำเดือนไม่ค่อยมาตรงกันค่ะ)
สวัสดีค่ะ หากประจำเดือนมาวันที่ 25-30 พ.ค. แล้วในวันที่ 7-9 มิ.ย.ได้มีเลือดออกมา อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น มักพบในหญิงวัยกลางคนขึ้นไป4. มีภาวะไทรอยด์ฮอร์โมนผิดปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และยังคงมีเลือดผิดปกติออกมาเรื่อยๆ อีก โดยที่ไม่ได้มีการใช้ยาฮอร์โมนใดๆ ก็ควรไปพบสูติ-นรีแพทย์เพื่อตรวจหาและรักษาค่ะ